CELEX: 32019D1990
Language: el
Date: 2019-11-28 00:00:00
Title: Απόφαση (ΕΕ) 2019/1990 του Συμβουλίου της 28ης Νοεμβρίου 2019 για τη μεταβίβαση στον διευθυντή του Γραφείου Διαχείρισης και Εκκαθάρισης των Ατομικών Δικαιωμάτων της Ευρωπαϊκής Επιτροπής ορισμένων αρμοδιοτήτων του διατάκτη όσον αφορά την πληρωμή των αποδοχών και την πληρωμή των εξόδων αποστολής και των εγκεκριμένων εξόδων ταξιδίου

29.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 308/103
               
            
         ΑΠΟΦΑΣΗ (ΕΕ) 2019/1990 ΤΟΥ ΣΥΜΒΟΥΛΙΟΥ
         της 28ης Νοεμβρίου 2019
         για τη μεταβίβαση στον διευθυντή του Γραφείου Διαχείρισης και Εκκαθάρισης των Ατομικών Δικαιωμάτων της Ευρωπαϊκής Επιτροπής ορισμένων αρμοδιοτήτων του διατάκτη όσον αφορά την πληρωμή των αποδοχών και την πληρωμή των εξόδων αποστολής και των εγκεκριμένων εξόδων ταξιδίου
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (1), και ιδίως το άρθρο 66, παράγραφος 1, στοιχείο α),
         Εκτιμώντας τα ακόλουθα:
         
                     (1)
                  
                  
                     Με την απόφαση (ΕΕ) 2019/792 του Συμβουλίου (2), το Συμβούλιο ανέθεσε στο Γραφείο Διαχείρισης και Εκκαθάρισης των Ατομικών Δικαιωμάτων (PMO) της Ευρωπαϊκής Επιτροπής την άσκηση ορισμένων εξουσιών που ο κανονισμός υπηρεσιακής κατάστασης των υπαλλήλων της Ευρωπαϊκής Ένωσης και το καθεστώς που εφαρμόζεται στο λοιπό προσωπικό της Ευρωπαϊκής Ένωσης, όπως καθορίζονται στον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (3), έχουν αναθέσει στην αρμόδια για τους διορισμούς αρχή και στην αρχή την αρμόδια να συνάπτει συμβάσεις πρόσληψης για το προσωπικό της Γενικής Γραμματείας του Συμβουλίου (ΓΓΣ), όσον αφορά τη διαχείριση ατομικών χρηματικών δικαιωμάτων.
                  
               
                     (2)
                  
                  
                     Η ΓΓΣ υπέγραψε συμφωνία επιπέδου υπηρεσιών με το Γραφείο Διαχείρισης και Εκκαθάρισης των Ατομικών Δικαιωμάτων (PMO) για τη διαχείριση ατομικών χρηματικών δικαιωμάτων του προσωπικού και των υψηλόβαθμων δημόσιων λειτουργών της ΓΓΣ.
                  
               
                     (3)
                  
                  
                     Η απόφαση 2003/522/ΕΚ της Επιτροπής (4) και ιδίως το άρθρο 2 παράγραφος 4, επιτρέπει στο PMO να ενεργεί κατόπιν αιτήματος και για λογαριασμό άλλου οργανισμού που έχει συσταθεί δυνάμει ή βάσει των Συνθηκών. Σύμφωνα με την υπηρεσιακή συμφωνία μεταξύ του PMO και της ΓΓΣ, η τελευταία μπορεί να ζητήσει από το PMO να εκκαθαρίζει και να εγκρίνει την πληρωμή των μισθών στο προσωπικό και τους υψηλόβαθμους δημόσιους λειτουργούς της ΓΓΣ, καθώς και την πληρωμή των εξόδων αποστολής και εγκεκριμένων εξόδων ταξιδίου τους. Λαμβανομένων υπόψη των πλεονεκτημάτων που θα προκύψουν από την εξοικονόμηση κόστους και απόδοσης, θα πρέπει να ανατεθούν στον διευθυντή του PMO οι σχετικές εξουσίες του διατάκτη σύμφωνα με το άρθρο 66 παράγραφος 1 στοιχείο α) του κανονισμού (ΕΕ, Ευρατόμ) 2018/1046,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            
               1.   Ανατίθενται στον διευθυντή του Γραφείου Διαχείρισης και Εκκαθάρισης των Ατομικών Δικαιωμάτων (PMO) της Ευρωπαϊκής Επιτροπής οι εξουσίες του διατάκτη να εκκαθαρίζει και να εγκρίνει την πληρωμή των αποδοχών, καθώς και τις πληρωμές εξόδων αποστολής και εγκεκριμένων εξόδων ταξιδίου στο προσωπικό για τους σκοπούς της εφαρμογής του άρθρου 1 παράγραφος 1 στοιχείο α) της απόφασης (ΕΕ) 2019/792 του Συμβουλίου, καθώς και σε υψηλόβαθμους δημόσιους αξιωματούχους.
               Οι εν λόγω πληρωμές καταλογίζονται στα ακόλουθα άρθρα και θέσεις του τμήματος II του γενικού προϋπολογισμού της Ευρωπαϊκής Ένωσης, με τον τίτλο «Ευρωπαϊκό Συμβούλιο και Συμβούλιο»:
               
                           —
                        
                        
                           Κεφάλαιο 10, εκτός από τις υπο-θέσεις 1004-02 και 1004-05,
                        
                     
                           —
                        
                        
                           Κεφάλαιο 11,
                        
                     
                           —
                        
                        
                           Θέση 1200, εκτός της υπο-θέσης 1200-36,
                        
                     
                           —
                        
                        
                           Άρθρο 133,
                        
                     
                           —
                        
                        
                           Θέση 2201.
                        
                     Η εξουσιοδότηση που αναφέρεται στο πρώτο εδάφιο περιλαμβάνει επίσης τις εξουσίες εκτίμησης, σύστασης και έγκρισης εσόδων συνδεομένων με τις δαπάνες του δευτέρου εδαφίου.
            
            
               2.   Η εξουσιοδότηση που αναφέρεται στην παράγραφο 1 πρώτο εδάφιο δεν ισχύει σε περιπτώσεις στις οποίες η άσκηση των εξουσιών που ανατίθενται από το Συμβούλιο στο PMO σύμφωνα με το άρθρο 1 παράγραφος 1 της απόφασης (ΕΕ) 2019/792 εγκαταλείφθηκε σύμφωνα με το άρθρο 1 παράγραφος 2 της εν λόγω απόφασης.
            
         
         
            Άρθρο 2
            Η παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
            Εφαρμόζεται από την ημερομηνία παραλαβής από τη Γενική Γραμματεία του Συμβουλίου επιστολής που επιβεβαιώνει την αποδοχή από το PMO των εξουσιών που του ανατίθενται δυνάμει του πρώτου εδαφίου του άρθρου 1 παράγραφος 1 ή από την στιγμή που το PMO αρχίζει να ασκεί τις εν λόγω κατ’ εξουσιοδότηση αρμοδιότητες, ανάλογα με το ποια ημερομηνία είναι νωρίτερη.
         
         
            Βρυξέλλες, 28 Νοεμβρίου 2019.
            
               
                  Για το Συμβούλιο
               
               
                  Ο Πρόεδρος
               
               T. HARAKKA
            
         
         
            (1)  ΕΕ L 193 της 30.7.2018, σ. 1.
         
            (2)  Απόφαση (ΕΕ) 2019/792 του Συμβουλίου, της 13ης Μαΐου 2019, περί αναθέσεως στην Ευρωπαϊκή Επιτροπή - Γραφείο Διαχείρισης και Εκκαθάρισης των Ατομικών Δικαιωμάτων (PMO) - της άσκησης ορισμένων εξουσιών οι οποίες ανήκουν στην αρμόδια για τους διορισμούς αρχή και στην αρχή την αρμόδια να συνάπτει συμβάσεις πρόσληψης (ΕΕ L 129 της 17.5.2019, σ. 3).
         
            (3)  ΕΕ L 56 της 4.3.1968, σ. 1.
         
            (4)  Απόφαση 2003/522/ΕΚ της Επιτροπής, της 6ης Νοεμβρίου 2002, για τη δημιουργία του γραφείου διαχείρισης και εκκαθάρισης των ατομικών δικαιωμάτων (ΕΕ L 183 της 22.7.2003, σ. 30).